LidanRubinov/Halacha-QA huggingface dataset:
שאלה: איסור: אני גרוש ללא ילדים. גרושתי בגדה בי עם גבר והתגרשנו. אחרי שהתגרשנו והיא הייתה אסורה עליי קיימנו יחסי אישות. מה עליי לעשות כדי להטהר ולכפר על עוון זה.
תשובה: וברכת ד  מושג תשובה כולל מספר שלבים: הכרת החטא, חרטה, וידוי, קבלה על העתיד. כדי לדעת מהו החטא שלך (נדה, ייחוד וכו ) עליך ללמוד דיני ייחוד ואסורי ביאה, עם מי ואיך מותר לחיות עם נשים, תשובה ללא הכרת החטא היא חסרה. על כן תחילה עליך להכיר בחטא בחומרתו, לצורך זה עליך לפנות לרב שידריך אותך וילמד אותך מה אסור ומה מותר ביחסים בין איש לאשה. לאחר הכרת החטא צריך אדם להגיע לידי חרטה על מעשיו ועליו להתוודות לפני אדון כל על מעשיו, ומכאן גם קבלה לעתיד. מלבד זאת מכיוון שאדם חטא בחטא קשה (יתכן שיש כרת או לאו אחר) עליו לעשות תשובה מעשית, אולם אי אפשר לפרט אותה במכתב מכיוון שאינני מכירך ואינני יודע במה אתה יכול לעמוד או לא. אבל בודאי שיש חובה להתענות לפחות ב,ה,ב, וכן ארבעים יום נוספים (יש מקרים שאפשר לפדות את התעניות הנוספות בצדקה). על כן כדי לקבל פרוט מעשי של תשובה כדאי לפנות לרב בסביבתך שמכיר אותך, ויוכל להדריך אותך בדרכי התשובה. יהי רצון שתקובל תשובתך ברצון. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דור המבול: כתוב בזוהר שהאנשים של דור המבול יחזרו בגלגול ויעשו את המעשים הרעים שהם עשו בימים ההם השאלה שלי היא למה שהם יחזרו בגלגול בשביל לעשות את מה שהם עשו בשביל מה זה טוב?
תשובה: אני לא יודע.
שאלה: דור המבול: כתוב בזוהר שהאנשים של דור המבול יחזרו בגלגול ויעשו את המעשים הרעים שהם עשו בימים ההם השאלה שלי היא למה שהם יחזרו בגלגול בשביל לעשות את מה שהם עשו בשביל מה זה טוב?
תשובה: כדי להגיע לתיקון המניע למעשים אלו, ע"י תשובה ומעשים טובים. וזאת לאחר הופעת הרישעות ודעיכתה, לעומת התרוממות הקודש ופריחתו בימי המשיח
שאלה: דור המבול: כתוב בזוהר שהאנשים של דור המבול יחזרו בגלגול ויעשו את המעשים הרעים שהם עשו בימים ההם השאלה שלי היא למה שהם יחזרו בגלגול בשביל לעשות את מה שהם עשו בשביל מה זה טוב?
תשובה: עולמנו נועד לתיקון ולא לקלקול. הם ישובו ויחטאו אבל מכך יזכו לתיקון. נשמות דור המבול הם נשמות גדולות שבכל הזדמנות קלקלו מחדש, דור המשיח הוא מועד התיקון לכל הקילקולים שעשו. עיין מאמר רחב בנושא
שאלה: כשרות בלי חותמת: קיבלנו צנצנת עם שוקלדים שיש מתחת הצנצנת מדבקה שכתוב עליה כשר בהשגחת בד"ץ העדה החרדית אבל בלי חותמת של הבד"ץ. האם אפשר לסמוך על כשרות זו?
תשובה: מומלץ להתקשר ל"עדה החרדית" ולברר על המוצר במדויק. 026700200
שאלה: אחכה לו בכל יום, שיבוא ושתיקה: לכבוד הרב, קראתי את הדברים שכתב הרב והתפרסמו באתר כיפה בעיצומו של צום החמישי, ועלו לי כמה שאלות ותהיות שאשמח לשתף בהם את כבוד הרב: הרב הציג בכתבה את הנוסח הנאמר בכל יום על ידי רבבות עמך בית ישראל במשך דורות רבים כמנוגד לדברי הרמב"ם בהם לא מצינו חיוב להאמין "בכל יום שיבוא", אולם כאן יש להעיר שתי הערות: הראשונה היא שנראה שהנגינה בה מנגנות הגננות את הנוסח הנ"ל הוא שהטעה את הרב. אם נביט בצורה תחבירית על המשפט: "אני מאמין באמונה שלימה בביאת המשיח ואע"פ שיתמהמה אחכה לו בכל יום שיבוא" מיד נבחין, ויבחין כל בר דעת עמנו, שהמילים "בכל יום" אינן מוסבות כלפי המילה "שיבוא" שאם כן היה צריך להיאמר "אחכה לו שיבוא בכל יום" אלא הנוסח כפי שהוא לפנינו מורה על המשמעות: "אחכה ואצפה בכל יום מימי חיי שיבוא המשיח" אין אם כן בנוסח הנ"ל הקצבת זמן וקביעה שאנו מחויבים לצפות שהמשיח יבוא "היום", אלא בכל יום מימי חיינו אנו מחויבים להאמין בביאת המשיח, והדברים פשוטים. אלא שהניגון בו מנגנים בגן את הנוסח הנ"ל (."ואע"פ שיתמהמה עם כל זה אחכה לו, אחכה לו (עצירה קטנה) בכל יום שיבוא, בכל יום שיבוא") הוא שמטעה את הרב ושכמותו. הערה שניה והיא הערה קצת יותר בהשקפה: מסופר על מורי ורבי הרב אליהו בלומנצוויג שנכח בכנס רבנים לאחר אירועי התנתקות וכמה מן הרבנים הדגישו מאד בכנס את הבעייתיות של דברי הרב מרדכי אליהו ערב האירועים הנ"ל שאמר "היה לא תהיה" הדברים כנראה תפסו מקום נרחב בדיונים ועלתה דרישה לצאת חוצץ נגד אמירות שכאלו גם באותה העת וגם להבא- ואז קם הר"ב ואמרלאותם רבנים: "יכול להיות שזה בייתי לומר היה לא תהיה אבל תעשו לי טובה אל תגידו אתם את ההיפך- אל תגידו היה תהיה" ואת אותם הדברים אני מבקש לומר לכבוד הרב אכן אולי אין חיוב להאמין שהמשיח יכול לבוא בכל יום- ואין זה מעיקרי האמונה- אך גם אין מצווה להאמין את ההיפך, אין מצווה להאמין שהמשיח לא יבוא היום! בהערכה רבה.
תשובה: על המכתב. לא הנוסח של הגננות הטעה אותי. למעשה, לא הטעה אותי דבר. מה שכתבתי מתייחס לא לנוסח השיר או המנגינה, אלא לשאלת התודעה המקובלת בציבור, כאילו האמונה בביאת המשיח מחייבת אותנו להאמין כי בכל רגע עכשווי   ביאת המשיח אפשרית. מה שכתבתי הוא שהרמב"ם לא כתב כך, ומה שאתה מוסיף שגם הנוסח בסידור אינו מחייב כך. ביחס לשאלה האם חובה להאמין שהמשיח לא יבוא היום: איני רואה שום חשיבות באמונה כזו, והדברים גם לא מופיעים בדבריי. מה שחשוב הוא דבר אחר לחלוטין, והוא שהאמונה בביאת המשיח לא תהפוך לגורם משתק, או לגורם שעליו משליכים את פיתרון כל הבעיות שלנו. כל עוד אמונה זו נותרת על כנה בטהרתה שאכן צפוי עתיד מופלא לעולם, ובד בבד ממשיכה להטיל עלינו את האחריות לעולמו של הקב"ה   אפשר לנסח אותה כפי שרוצים. אולם משעה שהאמונה בביאת המשיח היום גורמת נזק   יש צורך להתמודד איתה. זה נכון בדיוק לגבי "היה לא תהיה". כל עוד אמונה זו לא הביאה בכנפיה שיתוק בעשייה   היא הייתה דברי עידוד וחיזוק. לעומת זאת, כשהיא גרמה נזק, כמו להביא אנשים להשקיע את מיטב כספם בימים האחרונים לפני מועד ההריסה, או לא להתכונן לימים הקשים שבאו בעקבות ההריסה   כאן העמדה של "לא להגיד ההפך" אינה נכונה, ויש חובה להגיד ההפך כדי להציל אנשים מנפילה באמונת שווא ובהריסת חייהם. על כן, לא תמיד פלך השתיקה הוא הדבר הנכון. כשם שהתורה אמרה "לא תעמוד על דם רעך" ואסרה על עמידה מהצד  כשם שהיא ציוותה להשיב אבדה לאדם, ואסרה על עמידה מבחוץ   כך יש להיזהר מלעמוד מבחוץ ולא להגיד ההפך במקום בו אסור לעמוד מבחוץ. כמובן שההבחנה בין מצב שבו הדברים מהווים חיזוק ובין מצב שהדברים הם הפקרות קשה מאוד, וצריך להיזהר שלא ליפול לא בבור הזה ולא בבור הזה.
שאלה: כמה שאלות: הרב יש לי כמה שאלות: א. האם היוד של התפילין של יד חייב לגעת בתפילין? אם יש מרווח קטן, זה גם ר? ב. האם בבוקר אפשר קודם כל לברך וללבוש ציצית ורק לאחר מכן להגיד אלקי נשמה, נותן התורה וכו? ג. האם אני חייב ליטול גם אם סתם נכנסתי לשירותים? והאם לברך? ד. האם צריך לכסות את התפילין של יד עם החולצה? ה. האם זה טוב להרבות בעלייה לתורה? ו. לאחר שעליתי לתורה ובירכתי את הברכה שאחרי העלייה, האם זה משנה מאיזה צד אני עומד ביחס לקורא? ז. כשאני עושה ספורט וכושר, האם כדאי להוריד או להישאר עם הציצית? ח. האם זה משנה עם איזו יד אני מכסה את העיניים בשמע ישראל? ט. אני לוי, אז כשיש לויים אחרים שיטלו ידיים לכהנים, האם ללכת ליטול להם ידיים בידיעה שאני לא אשמע את החזן בחזרת הש"ץ ולא אוכל לענות אמן? וכשאין לויים אחרים?
תשובה: לך א. יש בכך מנהגים שונים ב. אפשר. ג. כן 3 פעמים לסירוגין בלי ברכה ולרוב הדעות לא צריך מתוך כלי. ד. כך המנהג. ה. כן בתנאי שזה לא על חשבון אחרים ולא מוסיף  עליות  ולא מפצל מנינים. לכן באופן מעשי זה לא תלוי בך. ו. לא משונה העיקר שאתה קורא מתוך ספר התורה. נהגו מצד ימין. ז. תשאל את הרב שלך שמכיר אותך ואת החברה בה אתה חי. ח. יד ימין. ט. בודאי. זו מצווה המוטלת עליך. רק אם יש צפיפות רבה ואתה מפריע ללויים אחרים (5 לויים אוחזים בכהן אחד) - אז תעשו תורנות טבעית בינכם. דוד לוי 098987548
שאלה: אישות בדרכים שונות: אני אדם דתי (תורני- נראה דוס ), שנחשף קצת למושגים חילוניים (בצבא, באוניברסיטה). פעם גלשתי באינטרנט לא מוגן כדי לבדוק מושג שנחשפתי אליו והגעתי לאתר חילוני (לא פורנוגרפי) שמביא כל מיני דרכים לקיום יחסים אינטימיים. גיליתי שיש יחסים שאינם חיבור (מין אוראלי). האם מותר לקיימם? האם יש הבדל בין שהאשה תעשה לגבר, לבין שהאיש יעשה לאשתו? (כמובן שהכל בנחה שאשתי תסכים)
תשובה: עיין- והייתם קדושים
שאלה: בשר וחלב: אז ככה. אתמול אכלתי אצבעות שניצל,ושמתי ליד רוטב. טבלתי ואכלתי זה לא היה כזה טעים הרגשתי שיש לזה טעם של קיא. גם אחי טעם ואמר שזה נראה כמו שמנת. שסיימתי לאכול וכמובן שלא נגעתי עוד ברוטב. הלכתי לבדוק אם הוא פרווה וכי אין סיכוי שהוא יהיה חלבי כי זה רוטב לסלט, היה רשום רק כשר,ובמרכיבים היה רשום חלב. מפה הבנתי שחטאתי ומיהרתי לשטוף ולצחצח את שיניי כך גם אחי. מה עושים במצב כזה? איך אפשר לכפר על החטא שעשיתי? לא ידעתי שרוטב הוא חלבי, החלטתי לצום היום עד שעה15:00 כדי לכפר על זה. האם זה טוב? או שאתה ממליץ לכפר על זה במשו אחר?
תשובה: לא צריך לצום, גם לא להבהל, אלא ללמוד לקח!  התשובה  שהיא התיקון לחטא - כוללת שלשה חלקים:  הכרה בחטא  - להבין שאני חטאתי.  חרטה  - להצטער מאוד על כך שחטאתי, הרצון שלך לצום מבטא את הצער שלך על מה שקרה.  קבלה לעתיד  - תיקון החטא מגיע להשלמתו כאשר מקבלים אחריות מלאה שחטא כזה לא יקרה יותר. אתה צריך להחליט שמעתה והלאה אתה תמיד בודק מרכיבים. אתה לא מכניס דבר לפה לפני שבדקת אם הוא חלבי או פרווה. התשובה המלאה, יש בה: הכרה בחטא, חרטה וקבלה לעתיד - היא מכפרת על החטא לגמרי.
שאלה: כשרות הבגד: רציתי לדעת כיצד בודקים בימינו שעטנז? ואיך אני עושה זאת אם אני קונה בגדים מחו"ל?
תשובה: א. אין כל הבדל היכן קונים בגדים. רוב הבגדים בארץ מיובאים ועלולים להיות שעטנז. ב. יש בארץ מעבדות שעטנז - מוסרים להם לבדיקה בת עממי. להלן קישור לרשימת מעבדות
שאלה: הפסק טהרה שנדחה: אני בחורה חילונית השומרת נידה והלכות שונות חלק מאמונה וחלק למען בעלי. יש לי בעייה רצינית של שיכחה וכמה שאני שמה לי תזכורות יוצא שתמיד אני מפספסת את בדיקה הפסק הטהרה ודוחה אותה יום אחרי יום אחרי יום. אני הבנתי מהרבנית שלא טוב לדחות את הבדיקה הזו ועדיף לעשות אותה בזמן אבל קורה לי הרבה שזה נדחה ונדחה והשאלה שלי אם לפעמים ניתן לוותר עליה ולהתחיל את הבדיקות היומיות (אני עושה רק בבוקר) של השבעה ימים או שעדיף לפספס ולפספס אפילו עד מצב של לא להגיע לקיום המצווה של פרו ורבו? מה כדאי לי לעשות? כי את הבדיקות של הבוקר אני דווקא די מקפידה שכן קל לי לזכור לעשות זאת ישר שאני קמה.
תשובה: אני מבין היטב את המצוקה. ברם, אין שום משמעות לבדיקת שבעה נקיים בלי הפסק טהרה. עשי לך תזכורות, והפכי את זה למשהו שהוא תחילתו של מסע מרגש לקראת השיבה שלכם אל ה"ביחד". והרבה הצלחה
שאלה: שאלות: 1.האם צריך להשתחוות כשאומרים "מודה" בתפילת "מודה אני"? 2.מתי צריך לעמוד ומתי צריך לשבת בשחרית, מנחה וערבית?
תשובה: 1. לא 2. בתפילת "שמונה עשרה" תמיד צריך לעמוד (שם נוסף לתפילה זו: "תפילת  עמידה ") נוהגים לעמוד גם בברכת "ברוך שאמר והיה העולם", ומ ויברך דויד  עד אחרי ברכת "ישתבח שמך לעד, מלכנו"
שאלה: כשרות משחטה: רכשתי עוף טרי במחסני מזון בטבריה.העוף הוא ממשחטת טל -הל יסכה באופקים. על הצמיד שלרגל העוף כתוב:נשחט,נמלח והודח כדין.אך לא רשום כשר למהדרין או מי הרב השגיח. רק רשום בהשגחת הרבנות נתיבות שאלתי היא מהי דרגת הכשרות של משחטה זו?
תשובה: מצ"ב קישור לעמוד המומלצים שלנו במשחטות:
שאלה: כריכת התפילין תפילת ותיקין ונשיקות במשפחה: לכבוד הרב. 1.האם מותר כשעושים את האות ש( אם אני לא טועה) בתפילין קימצה האם מותר שכריכה תיגע על הכריכה השניה כי האצבע שלי ממש קטנה, והאם זה נכון שצריך לעשות אחד במפרק הראשון ושנים במפרק השני, אם זה נכון אז כך עשיתי ובמפרק השני היא לי קשה כי שתיהן היו אחת על השניה האם זה ר או שמא פסול? 2.מה עדיף תפילת וותיקין עם הנץ שחרית, או להתפלל עם אבא ( הכוונה לא בכיבוד, אלא כתוב שעדיף להיות עם אבא אז מה עדיף? ) 3.האם מותר לנשק אחות, או שהיא תנשק אותי, ומה לגבי סבתא ודודים או אמא?
תשובה: 1. לענין התפילין - זה לא מעכב. יש מנהגים שונים בכריכת האצבעות, תבקש מאבא שלך שילמד אותך את מנהג המשפחה שלכם. ואם הכריכות נוגעות וכד  זה ר. 2. יש ערך הלכתי לתפילת ותיקין. אבל כיבוד הורים זו מצווה מהתורה. לכן אם אין לאבא שלך התנגדות עדיף ותיקין. 3. נשיקות עם אבא ואמא, סבא וסבתא מותרות לגמרי. עם דודות אסורות. עם אחיות לא ראוי אבל יש מקילים.
שאלה: מה יש לאנשים עם אישות?: הרב אפשר לשאול, מה יש לאנשים, שהתנוחה הרגילה לא מספיקה להם? מה היצר הסקרנות הזה? למה דברים מוזרים ומשונים, מעניינים כל כך הרבה אנשים? בהריון - זה דבר שונה, כי הבטן מפריעה, או כי א"א לנשום על הגב. אבל לחפש משהו אחר - זה כבר לחפש פתרון של בדיעבד, לבעיה אמיתית שכבר קיימת. וכל פתרון שמוצאים - הוא פתרון זמני בלבד. לא לחפש בדיעבד לסתם יצר הסקרנות ו"התחדשות". באמת, מה יש לאנשים? למה זה מסקרן אותם? למה הם חושבים שזה דבר טוב? אני עוקבת הרבה זמן אחרי שו"תים, לקרוא שו"תים (בכל הנושאים, אני קוראת באופן כללי, רוב מה שמתפרסם) ואני רואה הרבה שאלות כאלו. ופשוט לא מבינה למה אנשים מתעניינים בזה. גם בעלי, כששאלתי אותו, לא הבין מה יש לאנשים בתחום הנ"ל.
תשובה: נסתרות דרכי התאווה כך ד  ברא את עולמו לכתחילה. מבחינת ההדרכה התורנית, המינימום הוא שישמרו גבולות ההלכה, אך מתבקש מכל בן תורה שיתקדש ממדריגה נמוכה לגבוהה יותר מעבר להלכה הבסיסית, וינהל את תאוותיו מתוך קודש ורוחניות ולא מדחף גופני בעיקר. עייני-
שאלה: סליחה: היי שמי שני אני רוצה לבקש סליחה מחברה טובה שלי שהיא כמו אחות בשבילי אבל היא לא מוכנה לסלוח לי מה אני עושה במצב כזה מה אני אמורה לעשות כדי שהיא תסלח לי
תשובה: לחכות. לתת לה להירגע. להגיד לה שאת ממתינה לה. שבנתיים גם בלי סליחה תעשי ביניכן דברים טובים. ולבקש שוב בעוד כמה זמן. האם זה מתאים?
שאלה: מיעוט המצוי: הרב רציתי לשאול מכמה אחוזים של שכיחות המכון נוהג להחשיב את הדבר למיעוט המצוי ומצריך בדיקה לדבר, הבנתי שיש כמה שיטות בדבר (מ2 ועד כ40 אחוזים) עיקר השאלה היא לגבי ההוראות לציבור כגון החשש לתולעים בענבים שפורסם לאחרונה,אם זה לא טרחה הייתי שמח למעט הרחבה ומראי מקומות. ויישר כח גדול על כל מלאכת הקודש
תשובה: נכון שיש בנושא זה שיטות שונות בדיוק כפי שכתבת. לגבי ענבים לא בדקנו את כל הסוגים וכל הצבעים. בבדיקה שערכנו לפני כשבוע התוצאות היו: שטיפה ראשונה-20 שטיפה שניה- 6 שטיפה שלישית- 3 ובבדיקה שערכנו אתמול התוצאות היו: ענבים ירוקים: שטיפה ראשונה-9 שטיפה שניה- נקי ענבים אדומים-נקי
שאלה: לימודים ונישואין: לרב שרלו אני בחורה דתיה ורווקה בת 28 וסיימתי לא מזמן תואר שני. לאחרונה קיבלתי הצעה להמשיך ללימודי דוקטורט תוך קבלת מלגה בעז"ה. אני בדילמה האם להמשיך? מצד אחד תחום המחקר שלי מהנה ומאתגר ואני מרגישה שהמחקר שלי תורם תרומה לתחום שאני עוסקת בו, מצד שני מתרבות הטענות מהסביבה שלימודי דוקטורט ירתיעו בחורים. (טענות שרק הולכות ומתגברות מאז שבני דודי הקטנים ממני התחתנו בשנה האחרונה). כמו כן, אני חוששת שהלימודים וההשכלה ישנו אותי, פחות מבחינה דתית אלא יותר שיהיה לי חשוב שהבחור שאני אהיה איתו יהיה בחור משכיל. אני יודעת שרק אני יכולה להכריע בדילמה זו, אולם אשמח לשמוע את עצתו של הרב. ר
תשובה: בחכמה כתבת כי מדובר בדילמה  מדובר בדילמה שאין אנו יודעים מהי התשובה הנכונה לה  מדובר בדילמה שלעולם גם לא נדע מה היה נכון לעשות מול כל אפשרות שבחרנו בה. אלה הדברים שהחיים מזמנים לנו, ואין אנו יודעים מראש מה תהיינה תוצאות כל הכרעה. מה עושים? ראשית, מתפללים לריבונו של עולם שישלח לנו עצה נכונה. שנית, מנפים כל מיני הנחות לא הכרחיות, כמו האם בחורים כן רוצים דוקטורנטיות או לא. אל תשכחי שאת צריכה בחור אחד בלבד, ולא את כל הבחורים, ולכן הנחות שאינן מבוססות נדחות מפני הלא-נודע. ואז נראה לי מבין השורות שאת הכרעת כך: יותר מאשר כל תואר, יותר מאשר כל מעמד, יותר מאשר כל תרומה אחרת   את מבקשת ראשית את החיים שלך ואת דמותך. על כן, מציבים את הקמת הבית בישראל במקום הראשון, אך חיים לאור ההנחה שהעובדה שזה המקום הראשון אינו קובע שאין גם מקום לחיות חיים מדעיים מתפתחים. לאמור: אם זה סדר הערכים שלך, ואם את מסוגלת לחיות חיים שזה יהיה הסדר שלהם   את לא תחפשי דווקא בחור מקביל לך בתוארך, אלא מי שהוא בעל מידות טובות ואיש של תורה ועבודה, מתקשר, ובונה בית בזוגיות אמיתית  את תסכימי להתעכב מעט במחקר כדי לעשות את הדבר שחשוב יותר ממנו וכדו. כשאלה יהיו סדרי העדיפויות שלך נראה כי האפשרות הסבירה היא שתצליחי בכך. אולם, כאמור, זו אפשרות אחת בלבד, ולעולם לא נדע מה היה קורה אילו בחרנו באחרת. האם הדברים נראים בעינייך? ובשרי לנו שמחות
שאלה: איבוד האמונה: ב"ה כבודו. אני., בן 17 וחצי ועוד חודש אי"ה בחור ישיבת הסדר. יש לי שאלה בקשר לאמונה אישית שלי ב-ד ואשמח לקבל עליה מענה. אני לומד נהיגה כבר שנה וקצת, עשיתי מעל ל90 שיעורים וזה עוד לא בהגזמה ונכשלתי שישה טסטים. היום זה היה הטסט השישי, התעוררתי בבוקר, הנחתי תפילין, התפללתי, דברים שאצלי נמצאים בשיגרה ב"ה וקראתי 7 פעמים את מזמורי תהילים קכ"א ו כ" על פי המלצה של אדם כלשהו ובאמת הכל היה בכוונה מהלב התחננתי לעבור. בהתחלה הטסט שלי היה אמור להיות עם עוד מישהו אבל מסיבה שעדיין לא ברורה לי הבוחן לא הסכים לו לגשת ולכן נותרתי לבד עם הבוחן. המסלול היה דיי פשוט בכל זאת 90 שיעורים (מן הסתם שהוא היה פשוט עבורי). הכל היה טוב ויפה עד שהגעתי לכביש מהיר ושם עברתי נתיב ללא צורך כי חשבתי שהוא הנתיב לנסיעה ישרה ואז כשהכרתי בטעות חזרתי מיד לנתיב המתאים. ביצעתי חנייה טובה וזהו נגמר הטסט המורה מוריד אותי בבית ואני בתקווה באמת שעברתי, סך הכל הבוחן לא נגע לי בהגה ולא בלם אותי ולכן פיתחתי תקוות שעברתי. הגיע השעה 16:00 השעה בה מקבלים תוצאות ו. למרבה הצער נכשלתי. זה גרם לתחושת כישלון עצומה, לא נעים לי מהוריי שמשלמים על הנהיגה שלי הרבה כסף והמצב הכלכלי שלנו מתדרדר. אז השאלה שלי היא כזו, איך אפשר להסביר את זה שיש אנשים כופרים לגמריי ומסיתים שהם עוברים טסט ראשון בלי למצמץ אפילו ואין להם דאגות בקשר למצב הכלכלי שלהם, והדאגות שלהם זה הלוואי עליי. ואיך יש אנשים שקורעים את עצמם בשביל לעבור טסט ונכשלים שוב, ושוב??? ולא מקובלת עליי התשובה של "הכל לטובה" "כל עכבה לטובה" " הקב"ה יודע מה הוא רוצה". ולא שאני מזלזל או מפקפק ביכולותיו של הקב"ה, פשוט אני מתקשה להבין איך אני אמור להמשיך ולהאמין וכל זה כשבינתיים אני סובל ויש כאלה שלא מגיע להם בכלל והם עוברים ומתקדמים הלאה? זה רק גורם לי לאבד את האמונה. אני מצטער על ההרחבה
תשובה: ולוואי וידעתי מה לומר לך. אלא שאין אני יודע. אני לא יודע לפרש מה עובר עליך  אני לא יודע לפרש למה ריבונו של עולם עושה כך וכך. אני לא יודע דבר בתחומים אלה. לא זו בלבד, אלא שעד שתקום לנו הנבואה מחדש   אין איש שיכול לסייע בעדך לקבוע מהן הסיבות שכך אירע לך. ועתה עומדות בפניך דרכים הרבה. מגוונות מאוד. ואני מציע לך אחת מהן: ראה את מה שעובר עליך   כהזמנה. הזמנה למסע שאנחנו לא יודעים מדוע הוא נוצר, אולם הוא סוג של מסע דרך הלא-נודע. מסע שיאמר לך כי השאלה מה עובר עליך ומה קורה לך אינה קשורה ואינה תלויה במה שעובר על אחרים. אותך מעמידים בפני מציאות חיים זו, ואת האחרים מעמידים בפני מציאויות חיים אחרים. כל אחד   והאות המיוחדת שלך. ומציאות החיים שלך יכולה לבנות בך כל מיני דברים   מלמטה למעלה: היא יכולה לגרום לך לחפש מקורות כלכליים (לעבוד בחופש?)  היא יכולה לגרום לך לחפש דרכים אחרות לפצות את ההורים שלך, לעזור להם, לחייך אליהם, ולעשות כל מה שאתה יכול עבורם, כדי להקל את עול החיים שעליהם  היא יכולה לגרום לך לשאול את עצמך מדוע הסתבכת בטסט, ואולי הדבר מעיד על כך שאתה "מחוכם יתר" וצריך להיות איש פשוט יותר  היא יכולה לגרום לך לתפילה יותר עמוקה, הפונה לריבונו של עולם במילים שלך, ומבקשת ממנו כי ישלח את אורו אליך, וכדו. כל אותן דרכים הן דוגמאות בלבד לאפשרות לראות במה שעובר עליך הזמנה למסע רוחני מסוים, שמתחיל במישור הפראקטי ומסיים במישורים עליונים. האם אתה יכול ללכת בדרך זו?: והמון המון הצלחה
שאלה: מה גורם החטא?: רציתי לדעת אם אדם עושה חטא אז זה מרחיק אותו מה או שה מתרחק ממנו? עוד משהו כל עוד האדם לא עשה תשובה אז הוא בעצם רחוק גם אם הוא רוצה לעשות? ודבר אחרון אני רוצה לדעת מה חטאים עושים בשמים. מראש! שבת :
תשובה: שאלה יפה וחשובה, באופן כללי המצוות נועדו בשביל האדם. אנחנו חיים בעולם של חומר, עולם של הסתר, והמצוות נועדו על מנת לעזור לנו לצאת מעולם החומר ולהדבק ברבש"ע, המצוות מגלות את הצד הנשמתי שבנו, וע"י כך אנחנו מתחברים עם רבש"ע. וכאשר האדם חוטא הוא יוצר מחיצה בינו לבין רבש"ע, כך אומר ישעיה "כי אם עונותיכם היו מבדילים ביניכם לבין אלוקיכם וחטאותיכם הסתירו פנים מכם משמוע" ע"י החטאים שלנו אנחנו מחשיכים את הנשמה שלנו, וע"י כך אנחנו "מתרחקים" מרבש"ע. לעומת זאת רבש"ע מחכה שנחזור, לכן הוא נתן לנו במתנה את התשובה שמתקנת את החטאים שלנו. וכך אומר הרב קוק זצ"ל באורות התשובה. " הנני רואה איך העונות הם עומדים כמחיצה נגד האור הבהיר האלהי, הזורח ברב זהרו על כל נשמה, והם מחשיכים ומאפילים את הנשמה." וממשיך הרב קוק ועונה גם על השאלה השניה שלך, "התשובה, אמנם אפילו אותה שהיא מחשבית בעלמא, גם היא פועלת ישועה גדולה, אבל לידי גאולה שלמה באה הנשמה דוקא ע"י ההוצאה לפועל את התשובה שבכח." בעצם זה שהאדם רוצה להשתנות, הוא כבר הופך למישהו חדש. "ישועה" זה יציאה מהצרה. בעצם הרצון לשוב בתשובה אנחנו יוצאים ממצולות החטא, אך עדיין צריך להתנקות מהפגמים שפגענו בעצמנו. כך גם עם ישראל, קודם כל הוא יצא ממצרים, יצא מהמקום שבו אפשר רק לרדת. ואחרי היציאה מהשעבוד, אפשר להתחיל להתרומם ולהזדכך במשך 49 יום על מנת לקבל את התורה. וממשיך הרב, "ומ"מ כיון שהרעיון קשור לקדושה ולחפץ התשובה אין מה לפחד כלל, ודאי יזמין השי"ת את כל הדרכים, שהתשובה הגמורה, המאירה את כל המחשכים באור חייה, היא נקנית על ידם."לב נשבר ונדכא אלהים לא תבזה" " אסור לנו לפחד ולחשוב שמא לא נצליח לתקן את חטאינו, צריך תמיד לזכור שרבש"ע מצפה שנעשה תשובה, שנשוב אליו. לכן הוא גם יעזור לנו להצליח לחזור בתשובה. לגבי השאלה השלישית, כבר אמרנו שהמצוות נועדו בשבילנו, על מנת לזכך את הגוף החומרי שלנו. וממילא הם החטאים לא פוגעים בה  יתברך אלא בנו. שנזכה לחזור בתשובה שלמה, ולכל שאלה אתה מוזמן בשמחה. אלעד. gasner inn.co.il
שאלה: קבלת מתנה שלא רוצים בה: לרב, קיבלתי מתנה שאיני חפץ בה. האם עליי להודות לנותן המתנה? מהו המקור ההילכתי? אבי
תשובה: הנסיבות לא כל כך ברורות. בדרך כלל, בענייני מתנה יש לחלק בין שני נושאים. הנושא העיקרי הוא המגמה המבורכת של הנותן, ואם הנותן נתן מתנה כדי לשמח אותך וכדי לגרום לך נחת רוח - זה הדבר העיקרי. הנושא השני הוא המתנה עצמה, אולם זה דווקא הנושא המשני. על כן, ראוי מאוד להודות כעומק התקיימותו של הנושא הראשון. לגבי חובה הלכתית - אינני חושב שההלכה היא השדה לדון בשאלות אלה. עוד הרבה לפני הלכה - דרך ארץ טבעית, מידות טובות והכרת הטוב הם נושאים כל כך מרכזיים ביהדות.
שאלה: הטבלת כילים: רציתי לשאול בבקשה איזה סוגי כילים צריך להטביל? זכוכית, פלסטיק. וכן, אילו פריטים. למשל: קניתי כוסות חדשים- האם אני חייבת להטביל אותם או שניתן להשתמש בהם בלי טבילה? יעל.
תשובה: התחילי מכאן:
שאלה: חלב אם: כבוד הרב אנו דתיים,בעלי כיפה סרוגה.אשתי ואני רוצים לתת את המיטב לביננו בן 3 חודשים,עם כל הויטמינים הטובים שיש ב"חלב אם". אשתי ניסתה להניק אותו כבר מגיל אפס,אך ללא הצלחה.וכעת אנו מביאים לו "חלב אם" שאוב מנשים יהודיות אחרות וגם תחלפי חלב. שאלתי היא: האם מותר לתת לתינוק שלנו "חלב אם" מאשה לא דתיה, שאינה מקפידה על כשרות המאכלים, שהיא מכניסה לפיה?
תשובה: בוודאי. מה שיקבע את דמותו של בנכם הוא האהבה שתעניקו לו, החינוך הטוב, המידות הטובות שהוא יראה בכם, ולא השאלה האם הוא יונק חלב מאישה לא דתית. והרבה אהבה
שאלה: השחתת קבר: בתשעה באב הלכנו לבקר בקברו של סבי זכרו לברכה, וגילינו להפתעתנו שמישהו השחית את קברו. שברו את העמודים מסביב למצבה,דבר שגרם לשברים גם לחלק התחתון של המצבה. בנוסף,היום קיבלנו טלפון מקרוב משפחה שאמר שראה את סבי בחלום,והוא אמר לו "אני חושב שהשחיתו לי את הבית,שהרסו לי אותו". הוא סיפר שהוא היה מאוד מטורד בחלום. וכל זה בלי שהוא ידע על המקרה ולא שמע עליו. מה אפשר לעשות? אנחנו חוששים שהדבר פוגע בנשמתו של סבי. אשמח לקבל תשובה בהקדם, אלירן.
תשובה: יש לתקן את קברו של סבך, וזאת בלי קשר לחלומות בהכרח
שאלה: תפילת הדרך: הרב, האם מותר לברך תפילת הדרך גם אם הנסיעה היא בתוך העיר אך הינה מסוכנת?
תשובה: אין מברכים תפילת הדרך על נסיעה מסוכנת בתוך העיר. התפילה תוקנה כתפילת הדרך ולא כתפילה על סכנות שבתוך העיר.
שאלה: לימודים ונישואין: לרב שרלו אשמח אם תוכל לחדד את תשובתך. מהחלק השני הבנתי שעלי לנפות החלטות לא הכרחיות, ולכן עולה מכך שאני יכולה להמשיך בלימודי הדוקטורט. אולם, בחלק האחרון נכתב שעלי להציב את הקמת הבית במקום הראשון, ועולה מכך שעלי לדחות את הלימודים. כולי תפילה שאמצא זיווג הגון במהרה, אך במידה ולא, לכמה זמן עלי לדחות את הלימודים? האם הכוונה שלפני שאני מתחילה את הלימודים עלי לעשות עבודה פנימית עם עצמי ולזכור מהו סדר הערכים המתאים אצל בחור? בקיצור, אני מעט מבולבלת ולכן אשמח אם תוכל לחדד את התשובה. ב וסליחה על הטרחה, ר
תשובה: אכן, לכך התכוונתי. בשעה שאת ניגשת ללימודים מתוך עבודה פנימית שאת רוצה להתקדם וזה מאוד חשוב לך, אולם בד בבד את זוכרת שיש משהו שהוא אפילו חשוב מכך - ואת מקבלת עלייך את סדרי העדיפויות האלה בכל עניין, זה נראה לי האפשרות המכוונת יותר. ושמחינו בשמחות
שאלה: אירוח נוצרים לשבת: לרב התבקשנו ע"י חברה לארח לתפילת שבת בבית כנסת ולסעודת שבת בביתנו (הורים ושתי בנות עד גיל 4), שני נוצרים (מזרם לא ידוע). המתארחים מגיעים לארץ לתקופה של חודש על מנת להכיר את היהדות. האם הדבר מותר? אילו דגשים יש לשים במהלך האירוח (מעבר לדרך ארץ, דרכי וכו.)? אבקש מקורות וסימוכין ככל הניתן.
תשובה: מותר לארח גויים, ורבים רבים מגדולי ישראל עשו זאת על שולחנם. הדגשים: לדבר מתוך עמדה של שבע מצוות בני נוח, והתביעות המוסריות המוחלות על העולם כולו, ולחיות אתם בדרך ארץ טבעית.
שאלה: עילוי נשמה: המחנכת שלימדה אותי בתקופת התיכון נפטרה לפני חודשיים מהמחלה הנוראית. אני מעוניינת לתרום את שערי לעמותת "עזר מציון" אשר מכינה פאות ונותת אותן לחולי סרטן. האם אפשר לעשות זאת לעילוי נשמתה?
תשובה: בוודאי. וזו זכות גדולה. לעילוי נשמתה עושים דבר מה המשמח בני אדם חולים!
שאלה: הלכה: 1.אני מתאמן בביתי,ואני מתאמן יום ריצה קפיצה בחבל ויום אימון פיזי,וביום אימון פיזי אני מתחמם בקפיצה בחבל,מפתח את שרירי היד(מהמרפק עד כף היד),שכיבות שמיכה ולאחר מכן אני יורד למטה לגינה ציבורית ועושה מתח (זה לא מתקן שמיועד למתח אבל אפשר לעשות עליו מתח) ושם יש בנות שהולכות לא צנוע,האם מותר לי לעשות שם מתח כי כוונתי רק להתאמן בשבילי ובשביל הצבא?
תשובה: אם אתה מרוכז במעשיך ולא מתבונן בהן - מותר. הכל תלוי בצדיקות הפנימית שלך.
שאלה: סנדק: האם ניתן לבטל סנדקאות? נולד לי בן ואביו של בעלי היה הסנדק והתברר לי עתה שהוא אינו שומר מצוות בעליל, בן אדם רע ובוגד באשתו בלי אף תכונה טובה, אשר לא מכבד אותנו ולא מתייחס לבני כראוי. אני מפחדת שבני היקר לי מכל יקבל את תכונות האופי הנוראות שלו. מה אפשר לעשות כדי לבטל את הסנדקאות שלו?
תשובה: מה עושים? מגדלים את הילד באהבה גדולה, בחינוך טוב, בתכונות של ההורים היקרים שלו, ברצון הטוב, ובהכלה שלו. השאלה מי היה סנדקו לא תקבע את חייו, ואת הבחירה החופשית שלו. לעומת זאת, אתם כהורים - תוכלו לעצב סביבה שהוא יגדל לתוכה כמי שבוחר בטוב. אל תפחדי מהסנדקאות, והשקיעי את מרב מאמצייך בבנייתו של הילד לעתיד.